<classify> Spika wa Bunge la Tanzania, Job Ndugai amepiga marufuku wabunge kuingia bungeni wakiwa na kucha za kubandika na kope za kubandika.Spika Ndugai amesema, ataendelea kupokea maoni kuhusu suala la wabunge kuchibua.Awali, Naibu Waziri wa Afya, Maendeleo ya Jamii, Jinsia, Wazee na Watoto, Dk. Faustine Ndugulile aliwaeleza wabunge kuwa, kwa mujibu wa Sheria ya Chakula, Dawa na Vipodozi Sura ya 219 inayosimamiwa na Mamlaka ya Chakula na Dawa TFDA, kucha za kubandika na kope za kubandika si vipodozi.Dk. Ndugulile amesema, kwa sasa Wizara kupitia TFDA haina utaratibu wa kudhibiti kope za kubandika na kucha za kubandika kwa kuwa hakuna sheria inayoipa mamlaka ya kudhibiti bidhaa hizo.Kipodozi ni kitu chochote kinachotumika kwenye mwili au sehemu ya mwili kwa njia ya kupaka, kumimina, kufukiza, kunyunyiza au kupuliza kwa ajili ya kusafisha, kuremba, kupamba, kuongeza uzuri, mvuto, au kubadili mwonekano amesema Dk. Ndugulile wakati anajibu swali la Mbunge wa Viti Maalum, Fatma Tawfique.Amesema, kila mwaka takribani wagonjwa 700 kupokewa katika Hospitali ya Taifa Muhimbili, Dar es Salaam wakiwa na matatizo ya ngozi yanayosababishwa na matumizi ya vipodozi vyenye kemikali na kumeza vidonge vinavyobadili rangi ya mwili.Imeelezwa kuwa watu hao wapo kwenye hatari ya kupata magonjwa ya saratani na magonjwa ya ngozi amesema.Hata hivyo amesema, Wizara haina takwimu za kuonesha madhara ya yanayotokana na matumizi ya bidhaa hizo kwa kuwa hakuna mfumo wa kupokea taarifa ya matumizi ya bidhaa hizo.Wakati anauliza swali la nyongeza, Mbunge Fatma alisema kope bandia na kucha bandia vina madhara makubwa kwa watumiaji hasa wanawake hivyo akauliza kwamba, Serikali haioni umefika wakati wa kufanya utafiti ili kubaini ukubwa wa tatizo?Dk. Ndugulile amesema, Serikali imepokea ushauri wa Mbunge huyo kuhusu suala la utafiti ili kufahamu ukubwa wa madhara na kuwe na takwimu. Ametoa mwito kwa wananchi wabaki na ngozi zao za asili kwa kuwa zinawakinga dhidi ya miale ya jua na pia ngozi si sehemu ya kinga za mwili.Tunapokuwa tunazichubua ngozi zetu Mheshimiwa Spika tunaziondoa kinga hizi, na tunaondoa kinga hii dhidi ya miale hii ya ultra violet lakini pia tunaondoa kinga hii dhidi ya vimelea vya wadudu hatari. Kwa hiyo mtu ambaye anafanya kujichubua ngozi anaingia katika madhara ya magonjwa ya ngozi, madhara ya kupata saratani ambayo inatokana na vimelea lakini vilevile ya jua amesema na kueleza kuwa ngozi ya asili ni urembo tosha  <topic>: kitaifa 